laion/Wikipedia-Exotic huggingface dataset:
לא רק בלונדינית (מחזמר)

לא רק בלונדינית הוא מחזמר המבוסס על הרומן והסרט בשם הזה. המחזמר עלה ב-2007 והיה מועמד לכמה פרסי טוני. הוא מספר את סיפורה של אל וודס, בלונדינית יפה הנרשמת לבית הספר למשפטים של אוניברסיטת הרווארד כדי לזכות בחזרה בליבו של האקס שלה, שעזב אותה בטענה שהוא מעוניין במישהי בעלת יותר קישורים אינטלקטואליים. בהפקה המקורית גילמה אל השחקנית לורה בל באנדי. ב-2008 עמד המחזמר במוקד תוכנית מציאות של MTV בשם "Legally Blonde - The Musical: The Search for Elle Woods" (בתרגום חופשי לעברית: "לא רק בלונדינית – המחזמר: החיפוש אחר אל וודס") שבמסגרתה התחרו שחקניות על התפקיד הראשי לעיני המצלמה. המחזמר עלה במדינות רבות ברחבי העולם. בהפקה שעלתה בלונדון שיחקו שרידן סמית' כאל וודס ודאנקן ג'יימס כוורנר, לאחר מכן שיחקה את אל וודס בלונדון גם לוסי ג'ונס, בהולנד גילמה את אל ווודס קים-ליאן ואן דר מיי. בישראל עלה המחזמר בתרגומו של דניאל אפרת ובכיכובים של השחקנים: כלב על החזה, אלוהים על הישבן, באתר הארץ, 6 במאי 2007 דרור עמיר, הרמת מסך, באתר ynet, 6 בפברואר 2009
ניר חוטורסקי

ניר חוטורסקי (נולד ב-27 בנובמבר 2001) הוא שחקן ברידג' ישראלי, אלוף ישראל וסגן אלוף העולם בברידג' עד גיל 26. בעברו היה אלוף העולם עד גיל 16 וסגן אלוף העולם עד גיל 21. נכון לאוגוסט 2023, בעל תואר רב אמן זהב. הישגים בינלאומיים סגן אלוף העולם בברידג' עד גיל 26 בשנת 2023. מקום שלישי באליפות אירופה עד גיל 26 בשנת 2022, ביחד עם שותפו אביב זייטק. מדליית כסף באליפות העולם עד גיל 21 לנבחרות עם שותפו עילי בנירי, בשנת 2018. מקום שני באליפות אירופה לנבחרות עד גיל 21 עם שותפו עילי בנירי, בשנת 2017. זכייה באליפות העולם בברידג' עד גיל 16 בשנת 2016, כחלק מנבחרת ישראל בברידג' עד גיל 16. הישגים בישראל אלוף ישראל בברידג' עד גיל 26 בשנת 2023, ביחד עם אביב זייטק. זכייה במקום השלישי באליפות ישראל הפתוחה בברידג' יחד עם אסף יקותיאלי. זכייה במקום השני באליפות ישראל עד גיל 26 בברידג' יחד עם אביב זייטק. חוטורסקי השתתף במספר תחרויות מתמטיות. הישגיו כוללים: זכייה במקום השני באולימפיאדת בנו ארבל במתמטיקה בשנים 2014 ו-2015. זכייה במקום השני באולמפיאדת קנגורו בשנת 2014. זכייה במקום השלישי באולימפיאדת האחדות (Formula of Unity). זכייה במקום השלישי בתחרות הערים. זכייה במקום השני באולימפיאדת גרוסמן בשנת 2016. הצטיינות באולימפיאדת מדעי המחשב הישראלית בשנת 2018.ㅤ בעקבות תוצאות אלו, לקח חלק באימוני הנבחרות במתמטיקה ומדעי המחשב. בנוסף, חוטורסקי הוא שחמטאי חובב. ברידג' בישראל מדעי המחשב מדיה וקבצים בנושא ניר חוטורסקי בוויקישיתוף ניר חוטורסקי, ברשת החברתית פייסבוק ניר חוטורסקי, ברשת החברתית LinkedIn פרופיל השחקן באתר ההתאגדות העולמית לברידג', באתר ארגון הברידג' העולמי (באנגלית) פרופיל נקודות האמן באתר ההתאגדות הישראלית לברידג', באתר ההתאגדות הישראלית לברידג' התאגדות הברידג', באתר main.bridge.co.il (באנגלית) WBF - World Bridge Federation, db.worldbridge.org Results, db.eurobridge.org Team championship RP Person | World Bridge Federation (באנגלית בריטית) Results, db.eurobridge.org Results, db.worldbridge.org Israel Bridge Federation's results website - התאגדות ישראלית לברידג' אתר התוצאות, באתר www.bridge.co.il Israel Bridge Federation's results website - התאגדות ישראלית לברידג' אתר התוצאות, באתר www.bridge.co.il Israel Bridge Federation's results website - התאגדות ישראלית לברידג' אתר התוצאות, באתר www.bridge.co.il בנו ארבל ה-1 תשע"ד (2013–2014) - 67 זוכים, באתר islands.co.il בנו ארבל ה-2 תשע"ה (2014–2015) - 72 זוכים, באתר islands.co.il קנגורו ה-1 2014 - 69 זוכים, באתר islands.co.il אולימפיאדת האחדות - Formula of Unity ה-3 2015 - 6 זוכים, באתר islands.co.il תחרות הערים ה-39 תשע"ח (2017–2018) - 89 זוכים, באתר islands.co.il תחרות הערים ה-38 תשע"ז (2016–2017) - 103 זוכים, באתר islands.co.il תחרות הערים ה-36 תשע"ה (2014–2015) - 83 זוכים, באתר islands.co.il גרוסמן ה-57 2016 - תשע"ז - 50 זוכים, באתר islands.co.il אולימפיאדת מדעי המחשב הישראלית ה-2018 2018 - 47 זוכים, באתר islands.co.il ניר חוטורסקי / האיגוד הישראלי לשחמט. כל המידע על תחרויות שחמט ליגות שחמט מועדוני שחמט בישראל, באתר www.chess.org.il
Everybody

"Everybody" (בעברית: "כּוּלָם") הוא שיר של הזמרת-יוצרת מדונה מתוך אלבום הבכורה שלה. השיר יצא כסינגל הראשון מהאלבום ב-6 באוקטובר 1982, על ידי חברות התקליטים האחים וורנר וסייר רקורדס ובכך גם הפך לסינגל הבכורה של מדונה. השיר הגיע למקום השלישי במצעד שירי הדאנס קלאב. השיר נכתב על ידי מדונה עצמה והופק על ידי מארק קמינס. היא הקליטה דמו של השיר ביחד עם סטיב בריי ולאחר מכן היא דחקה במארק קמינס שהיה די ג'יי במועדונים בהם נהגה לבלות לעבוד על השיר. הוא התפעל מהשיר ולקח אותה לחתום עם סייר רקורדס על חוזה של שני שירים, אך מייקל רוזנבלט לא היה מעוניין להקליט שיר נוסף אלא רק את "Everybody". בגלל ההשפעות של מוזיקת R&B בשיר, והעובדה שמדונה עצמה לא הופיעה על עטיפת הסינגל גרמו לאנשים לחשוב שמדונה היא כהת עור. אך רושם זה לא נמשך זמן רב לאחר שמדונה הפצירה בחברת התקליטים לצלם קליפ לשיר. הוא בוים על ידי המפיק ובמאי הווידאו קליפים אד סטיינברג. הקליפ בעל התקציב הנמוך מראה את מדונה ומספר נוסף של רקדנים רוקדים ושרים במועדון לצלילי השיר. הקליפ עזר לקדם את השיר ואת מדונה כאמן. במהלך השנים מדונה ביצעה את השיר במספר סיבובי הופעות שלה: בסיבוב ההופעות הראשון שלה "The Virgin Tour", ומאוחר יותר גם בסיבובי ההופעות: "The Girlie Show", The MDNA Tour" ו-"Rebel Heart Tour". בנוסף לשיר, יצא רמיקס אשר נכלל באלבום הרמיקס, You Can Dance, וגם באלבום הלהיטים, Celebration. מדיה וקבצים בנושא Everybody בוויקישיתוף מידע על היצירה "Everybody" באתר מיוזיק בריינז גרסאות נוספות ל"Everybody" באתר SecondHandSongs סרטון השיר "Everybody" באתר יוטיוב "Madonna Chart History". Billboard. נבדק ב-2018-07-30. Everybody - Madonna | Songs, Reviews, Credits | AllMusic, AllMusic Howe, Sean (2013-07-29). "How Madonna Became Madonna: An Oral History". Rolling Stone (באנגלית אמריקאית). נבדק ב-2018-07-30. Madonna: Madonna Album Review | Pitchfork, pitchfork.com (באנגלית) Ebiri, Christopher R. Weingarten,Maura Johnston,Jason Newman,Bilge (2015-02-25). "The Making of Madonna's 20 Greatest Videos". Rolling Stone (באנגלית אמריקאית). נבדק ב-2018-07-30. Madge Sick (2012-04-10), Madonna - Everybody, נבדק ב-2018-07-30 Madonna - You Can Dance, Discogs (באנגלית) Madonna - Celebration, Discogs (באנגלית)
יחסי ונואטו–פיג'י

יחסי ונואטו–פיג'י הם היחסים הדו-צדדיים שבין רפובליקת ונואטו לבין הרפובליקה של איי פיג'י. בשנת 2016, שווי הסחורה שיוצאה מונואטו לפיג'י הגיעה לסך 2.23 מיליון דולר אמריקאי והיא כללה בעיקר בשמי צמחים, טלפונים, מכסי פלסטיק ועוד. באותה שנה, שווי הסחורה שיוצאה מפיג'י לוונואטו הגיעה לסך 38.8 מיליון דולר אמריקאי והיא כללה בעיקר מים בטעמים, אוכל לחיות, פסטה, נקניקיות ועוד. בשנת 2015, שווי הסחורה שיוצאה מוונואטו לפיג'י הגיעה לסך 2.41 מיליון דולר אמריקאי והיא כללה בעיקר עץ, קפה, בושם צמחים, טלפונים ועוד. באותה שנה, שווי הסחורה שיוצאה מפיג'י לוונואטו הגיעה לסך 29.6 מיליון דולר אמריקאי והיא כללה בעיקר מים בטעמים, קמח לבן, אורז ועוד. פיג'י אינה מיוצגת בוונואטו, הן בדרג השגרירות והן בדרג הקונסולרי. ונואטו אינה מיוצגת בפיג'י, הן בדרג השגרירות והן בדרג הקונסולרי. Products that Vanuatu exports to Fiji (2016), The Observatory of Economic Complexity (באנגלית)(הקישור אינו פעיל) Products that Vanuatu imports from Fiji (2016), The Observatory of Economic Complexity (באנגלית) (ארכיון) Products that Vanuatu exports to Fiji (2015), The Observatory of Economic Complexity (באנגלית) (ארכיון) Products that Vanuatu imports from Fiji (2015), The Observatory of Economic Complexity (באנגלית) (ארכיון)
אמן (שיר של שרית חדד)

אמן הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-21 בינואר 2018, כסינגל הראשון של חדד בשנה הזו, על ידי חברת התקליטים אבי גואטה הפקות בע"מ. השיר הגיע למקום השלישי במצעד של מדיה פורסט, והחמישי במצעד של רדיו אמצע הדרך. השיר נכתב על ידי דורון מדלי שגם הלחין אותו, והוא הופק על ידי הנרי ורמי עזרא. השיר יצא לאור כאשר חזרה שרית חדד אל עולם המוזיקה לאחר לידת בתה הבכורה. לפני כן, הקדישה עבורה את השיר "חלק ממני". כשנשאל דורון מדלי מה הוא חושב על השיר, הוא אמר כי: "רציתי ליצור שיר שיחבר בין שרית של היום ובין שרית עם התלתלים מהעשור הראשון של הקריירה המפוארת שלה". הווידאו קליפ הנלווה שיצא לשיר מכיל בתוכו גם את מילותיו, והוא מציג את חדד כשהיא לבושה בחולצה בצבע שחור. הקליפ הוכן ונערך על ידי סיני גרפיקס. נכון לאפריל 2018, מונה הצפיות של הקליפ עומד על כ-2 מיליון צפיות. סרטון השיר "אמן" באתר יוטיוב אמן, יוסי חרסונסקי (ארכיון) SaritHadadOfficial (2015-01-06), שרית חדד - חיכיתי לו - Sarit Hadad, נבדק ב-2018-04-28 SaritHadadOfficial, YouTube אבי גואטה הפקות בע"מ, באתר www.facebook.com Media Forest, mediaforest.biz (ארכיון) רדיו 90FM - ארכיון המצעדים, באתר www.90fm.co.il (ארכיון) מילים לשיר אמן - שרית חדד, באתר שירונט (ארכיון) SaritHadadOfficial (2018-01-21), שרית חדד - אמן - Sarit Hadad, נבדק ב-2018-04-29 אומרת אמן: שרית חדד בסינגל מפתיע• צפו, באתר "סרוגים", 21 בינואר 2018 SaritHadadOfficial (2017-10-24), שרית חדד – חלק ממני - Sarit Hadad, נבדק ב-2018-04-29 שרית חדד - אמן - קליפ מילים - סיני גרפיקס בע"מ | Sinay Graphics, באתר www.sinay-graphics.com (באנגלית) (ארכיון) אמן במצעד השבועי של אקו"ם (ארכיון)
חלק ממני

"חלק ממני" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-24 באוקטובר 2017, כסינגל האחרון שלה בשנה הזו, על ידי חברת התקליטים אבי גואטה הפקות בע"מ. עם יציאתו נכנס השיר אל המקום ה-6 במצעד של מדיה פורסט, ולאחר שיצא הצליח להיכנס בשנית אל המקום ה-10. השיר נכתב על ידי רותם כהן ואבי אוחיון, שהיו גם אלו שהלחינו אותו, והוא הופק על ידי מתן דרור. את השיר הוציאה חדד חודש לאחר לידת בתה הבכורה נויה, במטרה להקדיש אותו עבורה, ומילותיו אף מדברות עליה. חדד סיפרה על השיר כי: "כשקיבלתי את הטקסט כמה ימים אחרי הלידה הרגשתי שהלב שלי מתפוצץ מאהבה ושבוער בי להקדיש לנויה הקטנה שלי שיר מאמא". הווידאו קליפ הנלווה שיצא לשיר מכיל בתוכו גם את מילותיו, והוא מציג את חדד כשהיא אוחזת ביד בתה הבכורה. בנוסף לכך, חדד העלתה את הקליפ לערוץ היוטיוב הרשמי שלה, בסמוך לצאתו כסינגל. נכון ל-29 באפריל 2018, מונה הצפיות של הקליפ עומד על כ-4.5 מיליון צפיות, דבר אשר הופך אותו לשישי הנצפה ביותר שלה. סרטון השיר "חלק ממני" באתר יוטיוב חלק ממני, יוסי חרסונסקי SaritHadadOfficial (2017-10-24), שרית חדד – חלק ממני - Sarit Hadad, נבדק ב-2018-04-29 SaritHadadOfficial, YouTube אבי גואטה הפקות בע"מ, באתר www.facebook.com Media Forest, mediaforest.biz (ארכיון) מילים לשיר חלק ממני - שרית חדד, באתר שירונט יוני פרוים, מזל טוב: שרית חדד אימא, במדור "פנאי פלוס" באתר ynet‏, 21 בספטמבר 2017 מיקי לוין, ‏שרית חדד מקדישה שיר לבתה: "נוחי קטנה שלי, כל העולם שלי", באתר מעריב אונליין, 24 באוקטובר 2017 "חלק ממני": שרית חדד בסינגל חדש המוקדש לבתה הבכורה, באתר "סרוגים", 24 באוקטובר 2017 SaritHadadOfficial, YouTube SaritHadadOfficial, YouTube
ראש ממשלת אזרבייג'ן

ראש הממשלה של רפובליקת אזרבייג'ן (באזרית: Azərbaycan baş nazirlərinin siyahısı) הוא ראש הממשלה של אזרבייג'ן. ראש הממשלה הנוכחי הוא עלי אסדוב והוא מונה לתפקידו ב-8 באוקטובר 2019. בשל התפקיד המרכזי של הנשיא במערכת הפוליטית של אזרבייג׳ן, פעילות הרשות המבצעת (כמו גם פעילות ראש הממשלה) מושפעת באופן משמעותי מראש המדינה. לדוגמה, הנשיא הוא אשר ממנה ומפטר את ראש הממשלה ושאר חברי ממשלה; הנשיא רשאי גם לנהל את ישיבות הממשלה ומחלק פקודות לראש הממשלה ושאר חברי הממשלה, וגם בעל סמכות לבטל כל פעולה של הממשלה. בשל כך, ראש הממשלה הוא התפקיד השלישי בחשיבותו באזרבייג'ן, אחרי הנשיא וסגנו הראשון. במקרה של נבצרות, מות הנשיא, התפטרות או הדחה, ראש הממשלה הוא השני בסדר הירושה לנשיאות, אחרי סגן הנשיא הראשון. עד שנוצרה משרת סגן הנשיא הראשון בספטמבר 2016, ראש הממשלה היה הראשון בסדר הירושה. נשיא אזרבייג'ן משרד ההגנה של אזרבייג'ן מדיה וקבצים בנושא ראש ממשלת אזרבייג'ן בוויקישיתוף אתר האינטרנט הרשמי של ממשלת אזרבייג'ן הואשם בניסיון להוביל הפיכה ופוטר התפטר בשל מצבו הרפואי נבחר לתפקיד נשיא אזרבייג'ן
מגפיים על הקרקע

"מגפיים על הקרקע" (במקור באנגלית: "Boots on the ground") הוא ביטוי ומטונימיה לנוכחות של כוחות צבא יבשתיים על קרקע האויב במטרה להכריעו. השימוש בו נפוץ במסגרת האמרה ש"אי-אפשר להכריע מלחמה בלי מגפיים על הקרקע", כלומר: אי-אפשר להכריע מלחמה ללא תמרון קרקעי נרחב בשטח האויב, וזאת בניגוד לדוקטרינת "הלם ומורא" שגורסת שאפשר להכריע מלחמות באמצעות הפצצה אווירית והפגזה ארטילרית מאסיביות בלבד ללא צורך בתמרון קרקעי ושעדיף "לכתוש את האויב מרחוק" מבלי לסכן חיילים בלוחמה קרקעית. במקרה זה הסמל לצבא היבשה הוא לוחמי חיל הרגלים, שנועלים מגפיים צבאיות, וכובשים את השטח ברגליהם. ערך זה הוא קצרמר בנושא צבא ובנושא שפות. אתם מוזמנים לתרום לוויקיפדיה ולהרחיב אותו.
אצטדיון חדרה

אצטדיון חדרה הוא אצטדיון כדורגל המתוכנן להיבנות בעיר חדרה, סמוך לתחנת הרכבת חדרה מזרח, ליד קיבוץ גן שמואל. האצטדיון ישרת את קבוצת הפועל חדרה שמשחקת במסגרת ליגת העל בכדורגל, ומתוכננים בו כ-12,000 מקומות ישיבה עם יכולת להתרחב לכ-15,000 מקומות. הוא נבנה כחלק ממתחם המשתרע על כ-122.6 דונם, שיכלול גם צמד מגרשי אימונים ומשחק למחלקות הצעירות ושטחי מסחר. התוכניות לבניית האצטדיון הוצגו על ידי עיריית חדרה בנובמבר 2017, אולם באותה העת לא נקבע מועד לתחילת העבודות. במהלך עונת 2017/2018 בליגה הלאומית בעקבות מיקומה של הפועל חדרה בצמרת הטבלה וסירוב הנהלת אצטדיון נתניה שזו תשחק שם, החליטו בעיריית חדרה להאיץ את הקמת האצטדיון בעיר. באותה עונה העפילה הקבוצה לליגת העל ומעונת 2018/2019 מארחת את משחקיה באצטדיון נתניה. באוגוסט 2019 החל התכנון המפורט של האצטדיון, בעלות של כ-8.4 מיליון שקל. במרץ 2021 אישרה הוועדה המחוזית לתכנון ולבנייה את התוכנית להקמת האצטדיון, וביוני 2021 אושרה הקמתו של מתחם מגרשי אימונים בצמוד לו, שנחנך בדצמבר 2023 בסמוך לשטח שמיועד לאצטדיון העתידי. על פי הערכות אחרונות של העירייה, האצטדיון יתחיל בבניתו בשנת 2024 לאחר סיום בניית מגרש האימונים הסמוך לו. דובר עיריית חדרה, 37 מלש"ח להקמת אצטדיון עירוני בחדרה, באתר "גפן", 29 בדצמבר 2017 נבחרה התוכנית להקמת אצטדיון חדרה, באתר עיריית חדרה, תאריך עדכון: 20 ביולי 2017 שלמה וייס‏, עם 15 אלף מקומות: אושרה התכנית להקמת אצטדיון חדש בחדרה, באתר וואלה, 15 במרץ 2021 יגאל גולדשטיין, ‏אושרה התכנית לבניית האצטדיון בחדרה, באתר ערוץ הספורט, 13 בנובמבר 2017 אסי ממן, ‏בחדרה בדקו אם יוכלו לארח בנתניה בעונה הבאה, באתר ONE‏, 15 במרץ 2018 לירן טטרו, 12 אלף מקומות ו-8.4 מיליון שקל: החל תכנון האצטדיון העירוני בחדרה, באתר mynet‏ חדרה, 4 באוגוסט 2019 מיכאל וייסרמן, ‏‏בדרך לעידן חדש: אצטדיון של 15,000 מושבים יוקם בחדרה, באתר ספורט1, 15 במרץ 2021 עמית קרקו, ‏רשמי: אצטדיון של 15 אלף מושבים יוקם בחדרה, באתר ONE‏, 15 במרץ 2021 ירדן בלחסן, ‏האישורים הושגו: מתחם האימונים שייבנה בחדרה, באתר ONE‏, 13 ביוני 2021 יגאל גולדשטיין, ‏מתחדשת: מתחם אימונים חדש יוקם בחדרה, באתר ערוץ הספורט, 13 ביוני 2021 רענן ברנובסקי‏, הפועל חדרה חנכה מתחם אימונים חדש ומודרני: "בשורה אדירה", באתר וואלה, 12 בדצמבר 2023 מירית גולן, מתחם האימונים החדש של הפועל חדרה יוצא לדרך, באתר mynet‏ חדרה, 5 בספטמבר 2022
נסים לוי

האם התכוונתם ל... נסים לוי (קולנוען) – מפיק ובמאי קולנוע וטלוויזיה ישראלי נסים לוי (רופא) – רופא גסטרואנטרולוג ישראלי, פרופסור בטכניון, חוקר תולדות הרפואה בישראל נסים (בוקו) לוי – עורך דין וממנהיגי יהדות בולגריה ניסים לוי (סופר) – סופר ישראלי
חג האוטיסטים הבין-לאומי

חג האוטיסטים הבין-לאומי הוא חג אשר מוקדש לאנשים על הספקטרום האוטיסטי שצוין לראשונה בשנת 2005 ומצוין מאז, בכל שנה, ב-18 ביוני. החג מכיר בגאווה אוטיסטית, ומכיר בחשיבותם של האוטיסטים בחברה. החג נוסד בידי אספים לחופש, קבוצת אוטיסטים שמטרתה ללמד את הציבור הרחב אודות הקהילה האוטיסטית. החג זכה לתשומת לב ציבורית, שכן הוא מהווה חידוש לאנשים רבים, שהתייחסו בעבר לאוטיזם כאל מצב הגורם סבל וחוסר אונים. העובדה שלאוטיזם יש גם צדדים חיוביים שראוי לחגוג אותם התקבלה בקרב הקהילה המדעית, במיוחד בקרב חוקרים כפרופסור סיימון ברון-כהן. כתב העת ניו סיינטיסט דן בכך במאמר שפורסם בחג האוטיסטים הבינלאומי הראשון ושכותרתו הייתה "גאים להיות אוטיסטים". יוזמי חג האוטיסטים הבינלאומי מאמינים שאין מבנה מח מסוים שהוא אידיאלי, ולכן עדיף על פני מבני מח אחרים. הרעיון שיש מבנה מוח אידיאלי גורם להרבה פסיכיאטרים להניח שכל חריגה ממנו דורשת "מרפא" על מנת להתאים אותו למבנה המוח הניורוטיפיקלי. חלק מתומכי החג מאמינים שמחפשי המרפא לאוטיזם מבצעים סוג של טיהור אתני. כל התומכים מאמינים שהמינימום הנדרש הוא התחשבות גדולה יותר בחברי הקהילה האוטיסטית כבאינדיבידואלים ייחודיים. אנשי תנועת הזכויות האוטיסטית מציינים שגם ההומוסקסואליות סווגה בעבר כמחלת נפש ונהגו לטפל בה באמצעות טיפול הורמונלי להפחתת היצר. סיווג זה הופסק רק בעקבות מחאות פוליטיות מצד הארגונים ההומוסקסואליים. אחת מצורות הבטוי המסורתיות של התנועה ההומוסקסואלית היא מצעד הגאווה. חג האוטיסטים הבינלאומי מקווה ליצור תהליך חינוך דומה, שמטרתו היא קידום זכויות האדם של האוטיסטים ומציאת מקום מתאים בחברה המודרנית עבור קולותיהם וכישוריהם הייחודיים. תרבות אוטיסטית אוטיזם בתפקוד גבוה קהילה אוטיסטית יום המודעות העולמי לאוטיזם מדיה וקבצים בנושא חג האוטיסטים הבין-לאומי בוויקישיתוף חן גרשוני, היום: יום הגאווה האוטיסטי הבינ"ל, באתר nrg‏, 18 ביוני 2009 היום: חג האוטיסטים הבינלאומי - ברשת ב' ליעד גרינבוים, תמיד חריג: האוטיסטים בעלי התפקוד הגבוה נחשפים, באתר nrg‏, 23 ביוני 2010
ז'וזף סמסון

ז'וזף-איזידור סמסון (צרפתית: Joseph-Isidore Samson; 2 ביולי 1793 – 29 במרץ 1871) היה מחזאי ושחקן צרפתי נודע במאה ה-19. נולד בסן-דני. היה מורה למשחק בקונסרבטוריון הלאומי הצרפתי למשחק ("Conservatoire national supérieur d'art dramatique"). בין תלמידיו הקרובים השחקנית היהודיה-צרפתייה הנודעת רחל פליקס ("ראשל"), עמה שמר על קשר הדוק לאורך השנים. במשך 35 שנים שיחק ב"קומדי פראנסז" במחזות המפורסמים של הרפרטואר הצרפתי במאה ה-19. יצר קומדיות רבות, חלקן נחלו הצלחה רבה, ובהן "משפחת פואסון" ("la Famille Poisson"). מת בשנת 1891 ונקבר בבית הקברות של מונמארטר. אחד השבילים הראשיים של בית הקברות מונמארטר נושא את שמו. בשנת 1898 פרסמה אלמנתו של סמסון את הספר "רחל ושמשון" ("Rachel et Samson"), על הקשר ההדוק שבין סמסון לשחקנית ראשל. מדיה וקבצים בנושא ז'וזף סמסון בוויקישיתוף chriswac, Montmartre. Cimetière. Joseph Isidore SAMSON., Montmartre secret (בצרפתית) [1] [2]
ניסים לוי (סופר)

ניסים לוי (נולד ב-1955) הוא סופר ישראלי. ניסים לוי נולד בשנת 1955 בירושלים, וכשהיה בן 10 הוריו התגרשו והוא עבר לחיות בקיבוץ דורות שבנגב הצפוני. בשנת 1978, עם שחרורו משירות בצה"ל, עזב את הקיבוץ והחל לעבוד בשב"כ. היה קצין ביטחון של משרד "אל על" בטהראן בשנת 1979, בזמן המהפכה נגד השאה ונחלץ ברגע האחרון בדרך האוויר. בשנות ה-80 שימש רכז בשב"כ, וב-1984 שירת כשנה בלבנון. בשנת 2006 ראה אור ספרו הראשון, "שנה בלי ציפורים". הספר, שנכתב לפני מלחמת לבנון השנייה, הוא רומן על שגרת חייהם של אנשי המודיעין הישראלים בלבנון בשנות ה-80. בשנת 2009 ראה אור ספרו "המועמד", מותחן. לוי, גמלאי של משרד הביטחון, מלמד היסטוריה, אזרחות וגאוגרפיה בחטיבה העליונה. מתגורר במושב גיאה שליד אשקלון. שנה בלי ציפורים, תל אביב: עם עובד (ספריה לעם), תשס"ז 2006. המועמד, תל אביב: קינג, 2009. ניסים לוי, ב"לקסיקון הספרות העברית החדשה" ניסים לוי, בלקסיקון הספרות העברית החדשה מפרי עטו: הילד שרצה להיות שוודי, באתר "הגיע זמן חינוך", 25 ביולי 2016 ניסים לוי באתר "הגיע זמן חינוך". ערך זה הוא קצרמר בנושא סופרים ישראלים. אתם מוזמנים לתרום לוויקיפדיה ולהרחיב אותו.
סאג'יד ג'אוויד

סאג'יד ג'אוויד (באנגלית: Sajid Javid; נולד ב-5 בדצמבר 1969) הוא פוליטיקאי בריטי חבר המפלגה השמרנית, שכיהן כחבר בבית הנבחרים הבריטי מטעם מחוז הבחירה ברומסגרוב שבווסטרשייר בין 2010 ל-2024. כיהן בין השאר כשר הפנים, שר האוצר ושר הבריאות בממשלות בריטניה. ג'אוויד נולד ברוצ'דייל שבלנקשייר וגדל בבריסטול. הוא אחד מחמישה ילדים של מהגרים מוסלמים מפקיסטן. ב-1991 סיים תואר ראשון בכלכלה ומדע המדינה מאוניברסיטת אקסטר. לאחר הלימודים עבד בניו יורק בבנק צ'ייס, מנהטן. בשנים 2000–2009 עבד בדויטשה בנק בלונדון ובסינגפור. בבחירות 2010 התמודד ונבחר מטעם המפלגה השמרנית למושב מחוז ברומסגרוב בבית הנבחרים הבריטי. הוא נבחר לתפקיד גם ב-2015, ב-2017, וב2019, כשכל פעם גדל יתרונו. מספטמבר 2012 עד אפריל 2014 כיהן כשר זוטר במשרד האוצר תחת ג'ורג' אוסבורן. באפריל 2014 מונה על ידי ראש הממשלה דייוויד קמרון לשר לענייני תרבות, ספורט ומדיה. בספטמבר 2015 מונה על ידי קמרון לשר העסקים והחדשנות. ביולי 2016 מונה על ידי ראש הממשלה תרזה מיי לשר השיכון, קהילה וממשל מקומי. באפריל 2018 מונה על ידי מיי למזכיר הפנים במקומה של אמבר ראד שהתפטרה. לאחר התפטרותה של מיי התמודד לראשות המפלגה השמרנית, אך לא נבחר. ביולי 2019 מונה לשר האוצר בקבינט של בוריס ג'ונסון. הוא התפטר מתפקידו בפברואר 2020. ביוני 2021 מונה לשר הבריאות, הוא התפטר מתפקידו ביולי 2022 על רקע אובדן אמון בראש הממשלה והודיע שלא יתמודד על מושבו בפרלמנט. בתקופת כהונתו בקבינט של קמרון, תמך ג'אוויד בהישארות בריטניה איחוד האירופי, אך ציין שעשה זאת בלב כבד וללא התלהבות. לאחר ההחלטה על הברקזיט היה לתומך בולט ביציאה. הוא חבר בידידי ישראל במפלגה השמרנית, ובפברואר 2019 הוביל מהלך שהכיר בזרוע המדינית של חזבאללה כארגון טרור, ביולי 2019 ביקר בכותל המערבי לאחר 16 שנים שנציגי ממשל בריטיים לא הגיעו למקום. ג'אוויד נשוי ללורה והם הורים לבן ושלוש בנות. מדיה וקבצים בנושא סאג'יד ג'אוויד בוויקישיתוף אתר האינטרנט הרשמי של סאג'יד ג'אוויד (באנגלית) סאג'יד ג'אוויד, ברשת החברתית פייסבוק סאג'יד ג'אוויד, ברשת החברתית אקס (טוויטר) סאג'יד ג'אוויד, סרטונים בערוץ היוטיוב סאג'יד ג'אוויד באתר ממשלת בריטניה סאג'יד ג'אוויד באתר הפרלמנט הבריטי יצחק הילדסהימר, בריטניה: השר המוסלמי הבכיר שמגן על ישראל, באתר nrg Who is Sajid Javid, the UK's new home secretary?, הגרדיאן, 30 באפריל 2018 שר הפנים של בריטניה הגיע לביקור בכותל, באתר כיפה, 1 ביולי 2019
נסים לוי (רופא)

נסים לוי (1933 – 16 ביולי 2018) היה רופא גסטרואנטרולוג ישראלי, פרופסור חבר קליני בטכניון, חוקר תולדות הרפואה בישראל. נסים לוי נולד בשנת 1933 בסופיה בירת ממלכת בולגריה, ולאחר מכן עלה לארץ ישראל, וסיים לימודי רפואה באוניברסיטה העברית בירושלים. בשנת 1967 ייסד את המכון לגסטרואנטרולוגיה של בית-החולים הדסה-רוטשילד (לימים המרכז הרפואי בני ציון) בחיפה ושימש כמנהלו עד 1999. היה מראשוני המורים בפקולטה לרפואה של הטכניון בחיפה והגיע בה לדרגת פרופסור חבר קליני. לצד עיסוקו ברפואה, גילה לוי עניין בחקר תולדות הרפואה בישראל. הוא לימד קורס בנושא זה בפקולטה לרפואה של הטכניון מ-1986 עד 2006, ופרסם כ-50 מחקרים בנושא זה, בהם ספר על ראשיתו של בית-החולים הדסה-רוטשילד בחיפה (1997), ושני מחקריו הגדולים: "פרקים בתולדות הרפואה בארץ-ישראל, 1799–1948" (1998) ו"רופאיה של ארץ-ישראל, 1799–1948" (2008; מהדורה מעודכנת: 2017). הספר האחרון, שאותו כתב בשיתוף עם אשתו יעל (שמאז פרישתה עסקה באיסוף חומר ביוגרפי על רופאיה של הארץ), מביא את סיפוריהם של יותר מ-4,000 הרופאים החשובים שפעלו בארץ ישראל מכיבוש נפוליאון ועד קום מדינת ישראל. נפטר ב-16 ביולי 2018 בביתו שביקנעם עלית. היה נשוי ליעל לבית לוינגר (ביתו של פריץ לוינגר ממייסדי יקנעם, 1938-2020), פיזיותרפיסטית, והתגורר ביוקנעם עילית. בשירות הקהילה: ראשיתו של בית-החולים הדסה-רוטשילד בחיפה, תל אביב: הקיבוץ המאוחד, תשנ"ז 1997 פרקים בתולדות הרפואה בארץ-ישראל, 1799–1948, בני ברק: הקיבוץ המאוחד; חיפה: הטכניון – הפקולטה לרפואה על שם ברוך רפפורט, 1998 נסים לוי, יעל לוי, רופאיה של ארץ-ישראל, 1799–1948, זכרון יעקב: איתי בחור, 2008. (מהדורה ב' מעודכנת ומורחבת ליובל המאה להסתדרות הרפואית בישראל 1912–2012: 2012; מהדורה ג' מורחבת ומעודכנת: 2017) רופאיה של ארץ-ישראל, 1799–1948 באתר הוצאת איתי בחור נסים לוי, דף שער בספרייה הלאומית ערך זה הוא קצרמר בנושא ישראלים ובנושא רופאים. אתם מוזמנים לתרום לוויקיפדיה ולהרחיב אותו.
חורחה סמטן

חורחה סמטן (בספרדית: Jorge Szmetan; ‏ (26 במאי 1950 בואנוס איירס, בירת ארגנטינה – 19 בספטמבר 2015 בואנוס איירס) היה שחמטאי יהודי-ארגנטינאי. סמטן השתתף מספר פעמים באליפות ארגנטינה בשחמט, ניצח בשנת 1976 ובשנת 1974 זכה במקום השני. סמטן השתתף מספר פעמים בתחרויות אזוריות כשלב ראשון להעפלה למשחק נגד אלוף העולם, אך אף פעם לא הצליח להעפיל לתחרות בינאזורית. בשנת 1969 הוא ניצח בתחרות בינלאומית בברזיל. בשנת 1970 הוא חלק מקומות 6–7 עם חורחה פליקן במר דל פלטה. ב-1973 הוא ניצח בפינמר. בשנת 1976 הוא ניצח בתחרות בינלאומית שנערכה בקובה. בשנת 1977 הוא חלק מקומות 2–3 עם שמואל שבבר בבואנוס איירס וב-1981 עם לואיס ברונשטיין. בשנת 1980 הוא ניצח בבואנוס איירס. סמטן היה פעיל והשתתף בתחרויות עד לתחילת המאה ה-21. בין השנים 1974 ל-1978 השתתף סמטן ב-3 אולימפיאדות שחמט: חורחה סמטן, באתר צ'סגיימס (באנגלית) Szmetan, Jorge - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.